**KÚPNA ZMLUVA**

uzatváraná podľa § 409 a nasl. zákona č. 513/1991 Zb. Obchodného zákonníka a zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len ZVO)

I.

Zmluvné strany

Predávajúci:

Sídlo:

Zastúpený:

Fakturačná adresa:

IČO:

DIČ/VAT:

Bankové spojenie:

Číslo účtu:

BIC/SWIFT:

(ďalej len „**Predávajúci**")

a

Kupujúci: LUNYS, s.r.o.

Sídlo: Hlavná 4512/96, 059 51 Poprad

Zastúpený: Peter Kaňuk – konateľ spoločnosti

Stanislav Petrula – konateľ spoločnosti

IČO: 36 472 549

DIČ: 2020019518

IČ DPH: SK2020019518

Bankové spojenie: Slovenská sporiteľňa, a.s.

Číslo účtu: SK39 0900 0000 0051 4830 1558

BIC/SWIFT: SUBASKBX

(ďalej len „**Kupujúci**")

ďalej aj spoločne ako „Zmluvné strany“.

**II.**

Úvodné ustanovenia

1. Predávajúci je úspešným uchádzačom vo verejnej súťaži pre projekt: **Automatizácia výroby v spoločnosti LUNYS, s.r.o.**, ktorý bol predložený v rámci výzvy na podporu existujúcich mikro, malých a stredných a veľkých podnikov, **kód výzvy: OPVAI-MH/DP/2018/1.2.2.-21**.
2. Podkladom na uzatvorenie tejto kúpnej zmluvy je výsledok procesu verejného obstarávania.

III.

Predmet zmluvy

1. Predmetom tejto zmluvy je predaj a kúpa: A**utomatizovanej linky na spracovanie zemiakov- časť 2** (ďalej len „predmet zmluvy“).
2. Tovar, ktorý je predmetom zmluvy, je špecifikovaný v Prílohe č. 1 tejto zmluvy.
3. Predávajúci sa na základe tejto zmluvy a v rozsahu v nej vymedzenom zaväzuje dodať predmet zmluvy a previesť na Kupujúceho vlastnícke právo, ktoré na kupujúceho prechádza podpisom preberacieho protokolu.
4. Predmet zmluvy bude odovzdaný jeho úplným dodaním, odskúšaním, inštruktážou obsluhy a prebratím Kupujúcim.
5. Kupujúci sa zaväzuje predmet zmluvy prevziať a zaplatiť zaň dohodnutú kúpnu cenu.

IV.

Dodacie podmienky

1. Predávajúci sa zaväzuje dodať predmet zmluvy v súlade s dohodnutými podmienkami tejto zmluvy.
2. Predávajúci sa zaväzuje odovzdať Kupujúcemu predmet zmluvy **najneskôr** **do 30 týždňov od vystavenia objednávky Kupujúcim.**
3. Miestom dodania predmetu zmluvy je **Hlavná 4799, 059 51 Poprad- Matejovce**.
4. Deň doručovania predmetu zmluvy písomne alebo elektronicky oznámi Predávajúci Kupujúcemu minimálne 3 pracovné dni vopred. Kupujúci sa zaväzuje prevziať predmet zmluvy v oznámenom termíne.
5. Doručenie predmetu zmluvy bude dokladované podpisom zodpovednej osoby Kupujúceho na príslušnom dodacom liste.
6. Kupujúci je povinný bez zbytočného odkladu upozorniť Predávajúceho na zjavné vady zrejmé už pri doručení tovaru.
7. Predávajúci sa zaväzuje uskutočniť inštruktáž zamestnancov Kupujúceho pre prevádzku jednotlivých zariadení v priestoroch Kupujúceho.
8. Po prebratí predmetu zmluvy Predávajúci vyhotoví **preberací protokol**. Kupujúci po prebratí predmetu zmluvy preberací protokol písomne potvrdí.
9. Zmluvné strany sa dohodli na testovacom období v trvaní 14 dní odo dňa uvedenia predmetu zmluvy do prevádzky. Počas testovacieho obdobia sa predávajúci zaväzuje poskytovať potrebnú súčinnosť kupujúcemu na odstraňovanie prípadných chýb v prevádzke. Chyby vzniknuté počas testovacieho obdobia môže kupujúci nahlásiť predávajúcemu elektronicky. Po uplynutí tohto obdobia a odstránení vzniknutých a nahlásených chýb zmluvné strany podpíšu **akceptačný protokol**. Prílohou akceptačného protokolu je nasledovná dokumentácia (v prípade zariadení, ktoré sú súčasťou Predmetu zmluvy):
   * Technická dokumentácia
   * EÚ vyhlásenie o zhode
   * Protokol o uvedení do prevádzky a zaškolení obsluhy
   * Návod na používanie
   * Revízne správy a skúšky (podľa platných predpisov)

V.

Kúpna cena

1. Celková kúpna cena za predmet zmluvy je stanovená vo výške

cena bez DPH: xxxxxxxxxx EUR

DPH: xxxxxxxxxx EUR

celková cena s DPH: xxxxxxxxxx EUR

Slovom: xxxxxxxxx EUR

1. Pre účely tejto Zmluvy sa pod pojmom kúpna cena rozumie Celková kúpna cena predmetu zmluvy.
2. Ďalšie náklady, ako dopravu a prípadné preclenie predmetu zmluvy a jeho doručenie Kupujúcemu, uvedenie do prevádzky a inštruktáž obsluhy zabezpečuje Predávajúci na vlastné náklady.

VI.

Platobné podmienky

1. Kupujúci sa zaväzuje zaplatiť predávajúcemu dohodnutú kúpnu cenu na základe doručenej faktúry / zálohovej faktúry.
2. Platobné podmienky sa vzťahujú na dodanie predmetu zmluvy v zmysle článku III. bod 3 v celku alebo po častiach.
3. Zmluvné strany sa dohodli, že dohodnutá kúpna cena bude uhradená nasledujúcim spôsobom:
   1. **Prvú časť kúpnej ceny** (záloha) uvedenej v čl. V tejto zmluvy **vo výške 30 % z  kúpnej ceny** uhradí kupujúci predávajúcemu na základe formálne a vecne správnej zálohovej faktúry. Predávajúci vystaví a doručí kupujúcemu formálne a vecne správnu zálohovú faktúru najneskôr do 20 dní odo dňa účinnosti tejto zmluvy. Splatnosť zálohovej faktúry je 14 dní odo dňa vystavenia.
   2. **Druhú časť kúpnej ceny** (záloha) uvedenej v čl. V tejto zmluvy **vo výške 60 % z  kúpnej ceny** uhradí Kupujúci Predávajúcemu na základe formálne a vecne správnej zálohovej faktúry. Predávajúci vystaví a doručí Kupujúcemu formálne a vecne správnu zálohovú faktúru pred dodaním predmetu zmluvy, najneskôr do 10 dní odo dňa podpisu preberacieho protokolu podľa čl. IV bod 8. tejto zmluvy. Neoddeliteľnou súčasťou faktúry bude preberací protokol. Splatnosť zálohovej faktúry je 14 dní odo dňa vystavenia.
   3. **Tretiu časť kúpnej ceny** uvedenej v čl. V tejto zmluvy **vo výške 10 % z  kúpnej ceny** uhradí Kupujúci Predávajúcemu na základe formálne a vecne správnej faktúry (vyúčtovacia faktúra). Predávajúci vystaví a doručí kupujúcemu formálne a vecne správnu faktúru najneskôr do 10 dní odo dňa podpisu akceptačného protokolu podľa čl. IV bod 9. tejto zmluvy. Neoddeliteľnou súčasťou faktúry bude dodací list a akceptačný protokol. Splatnosť faktúry je 30 dní odo dňa vystavenia.
4. V prípade omeškania predávajúceho s doručením faktúr kupujúcemu v dohodnutých termínoch sa doba splatnosti jednotlivých faktúr predlžuje o dobu omeškania na strane predávajúceho a počas tohto obdobia nie je kupujúci v omeškaní s úhradou peňažného záväzku podľa faktúry.
5. Faktúra / zálohová faktúra musí obsahovať všetky náležitosti, v súlade so zákonom o účtovníctve ako aj stanovené v § 71 ods. 2 zákona č. 222/2004 Zb. o dani z pridanej hodnoty v platnom znení, vrátane označenia čísla zmluvy podľa evidencie kupujúceho. V prípade zdaniteľného plnenia, bude k jednotlivým sumám pripočítaná príslušná sadzba DPH podľa platných právnych predpisov.
6. Ďalej sa zmluvné strany dohodli, že predložená faktúra / zálohová faktúra bude obsahovať aj údaje, ktoré nie sú uvedené v zákone o DPH, a to:

a) číslo zmluvy,

b) termín splatnosti faktúry,

c) forma úhrady,

d) označenie peňažného ústavu a číslo účtu, na ktorý sa má platba vykonať,

e) meno, podpis, odtlačok pečiatky a telefonické spojenie vystavovateľa faktúry,

f) prílohou faktúry bude dodací list

g) ITMS kód projektu, názov projektu

1. V prípade, že faktúra / zálohová faktúra (daňový doklad) bude obsahovať nesprávne alebo neúplné údaje, Kupujúci je  oprávnený vrátiť ju na opravu a prepracovanie. Predávajúci je povinný faktúru / zálohovú faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry / zálohovej faktúry nie je Kupujúci v omeškaní s jej úhradou. Lehota splatnosti opravenej resp. doplnenej faktúry / zálohovej faktúry začne plynúť odo dňa jej doručenia Kupujúcemu.
2. Faktúru / zálohovú faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre / zálohovej faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry / zálohovej faktúry.

VII.

Záručná doba, servis a zodpovednosť za vady

1. Predávajúci je počas záručnej doby povinný poskytovať servisné služby k predmetu zmluvy a to technické prehliadky, údržbu a opravy.
2. Predávajúci sa zaväzuje v prípade poruchy predmetu zmluvy zabezpečiť ich opravu maximálne **do 24 hodín od oznámenia poruchy**. V prípade nemožnosti odstrániť poruchu sa zaväzuje na dobu opravy poskytnúť plnohodnotnú náhradu za opravovaný predmet zmluvy, ktorá je technicky využiteľná rovnako ako predmet zmluvy.
3. Predávajúci zodpovedá za vady predmetu zmluvy **po dobu 2 rokov** od protokolárneho prebratia celého predmetu zmluvy Kupujúcim. Záručná doba neplynie po dobu, po ktorú Kupujúci nemôže užívať predmet zmluvy pre jeho vady, za ktoré zodpovedá Predávajúci.
4. V prípade vady predmetu zmluvy počas záručnej doby má Kupujúci právo na bezplatné odstránenie vady a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou Kupujúceho, jeho konaním v rozpore s inštrukciami ohľadne používania predmetu zmluvy, neodbornou prevádzkou, obsluhou a údržbou alebo používaním v rozpore s návodom na použitie.
5. Kupujúci za zaväzuje, že nároky z vád predmetu plnenia uplatní bez zbytočného odkladu po ich zistení písomnou formou Predávajúcemu alebo oprávnenému zástupcovi Predávajúceho.
6. Kupujúci je oprávnený v prípade vadného plnenia požadovať:
7. odstránenie vád opravou predmetu zmluvy, ak sú opraviteľné,
8. dodanie chýbajúceho množstva alebo časti, alebo
9. výmenu vadného predmetu zmluvy (resp. jeho časti) za predmet zmluvy (resp. jeho časti) bez vád.
10. Právo voľby uplatneného nároku podľa bodu 6 písm. a), b), c) musí Kupujúci uviesť v písomne uplatnenej reklamácii. V opačnom prípade má právo voľby Predávajúci.
11. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.

VIII.

Ostatné dojednania

1. Predávajúci vyhlasuje, že tovar je nový, nepoužívaný a nie je zaťažený právami tretích osôb.
2. Predávajúci je povinný:
   1. dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,
   2. strpieť výkon kontroly/auditu/overovania súvisiaceho s dodávaným tovarom a službami, kedykoľvek počas platnosti a účinnosti zmluvy o pridelení nenávratného finančného príspevku z ktorého je predmet tejto zmluvy financovaný, a to oprávnenými osobami a poskytnúť im všetku potrebnú súčinnosť. Oprávnenými osobami sú:
      1. Poskytovateľ a ním poverené osoby,
      2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
      3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
      4. Orgán auditu, jeho spolupracujúce orgány a osoby poverené na výkon kontroly/auditu,
      5. Splnomocnení zástupcovia Európskej Komisie a Európskeho dvora audítorov,
      6. Orgán zabezpečujúci ochranu finančných záujmov EÚ,
      7. Osoby prizvané orgánmi uvedenými v písm. i) až vi) v súlade s príslušnými Právnymi predpismi SR a právnymi aktmi EÚ.
3. Nebezpečenstvo škody na tovare prechádza na Kupujúceho prevzatím predmetu zmluvy.
4. Kupujúci je povinný:
5. prebrať predmet zmluvy v deň určený Predávajúcim v oznámení podľa článku IV. ods. 4. V prípade neprebratia tovaru Kupujúcim bez udania dôvodu sa tovar považuje za prebratý jeho doručením Kupujúcemu.
6. riadne a včas zaplatiť kúpnu cenu dohodnutú v článku V. zmluvy a podľa podmienok v čl. VI zmluvy.
7. Predávajúci je oprávnený zmeniť subdodávateľa len s predchádzajúcim písomným súhlasom Kupujúceho. Žiadosť o zmenu subdodávateľa predkladá Predávajúci Kupujúcemu písomne minimálne 5 pracovných dní pred plánovaným dátumom zmeny subdodávateľa.
8. Predávajúci je v súlade s §41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii predmetu Zmluvy. Tieto informácie uvádza Predávajúci v Prílohe č. 3 tejto Zmluvy. Predávajúci je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Kupujúcemu. Ak Predávajúci hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Kupujúcemu všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar resp. poskytovať služby v rozsahu predmetu subdodávky.
9. Subdodávateľ, ktorý sa má podieľať na plnení zmluvy a má povinnosť zapisovať sa v registri partnerov verejného sektora v súlade so zákonom 315/2016 Z.z o registri partnerov verejného sektora a o zmene a doplnení niektorých zákonov, musí byť zapísaný.

V prípade porušenia povinností Predávajúceho týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Kupujúci má právo:

* odstúpiť od zmluvy
* na zmluvnú pokutu vo výške 1% z hodnoty predmetu Zmluvy za každé porušenie povinností uvedených v tomto bode (a to aj opakovane).

1. Predávajúci vyhlasuje, že sú mu známe všetky podmienky plnenia predmetu zmluvy, rovnako ako situácia a prístup na miesto dodania predmetu zmluvy a tiež všetky skutočnosti, ktoré sú rozhodujúce pre dodanie predmetu zmluvy. Dodatočné požiadavky Predávajúceho, ktoré vyplývajú z týchto dôvodov, nebudú uznané.

IX.

Zodpovednosť za škodu a zmluvné pokuty

1. Predávajúci zodpovedá za všetky škody, ktoré vzniknú Kupujúcemu v dôsledku porušenia povinností Predávajúceho, vyplývajúcich z tejto zmluvy, neobmedzene do výšky vzniknutej škody.
2. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.
3. Ak Predávajúci nesplní termín podľa bodu IV.2 tejto zmluvy, je povinný zaplatiť Kupujúcemu zmluvnú pokutu vo výške 0,05 % z hodnoty predmetu zmluvy za každý deň omeškania.
4. Ak Kupujúci neuhradí Predávajúcemu faktúru / zálohovú faktúru v lehote splatnosti, uvedenej v bode VI.4 tejto zmluvy, je povinný zaplatiť Predávajúcemu zmluvnú pokutu vo výške 0,05 % z hodnoty predmetu zmluvy za každý deň omeškania.
5. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.
6. Na účely zmluvy sa za podstatné porušenie zmluvy sa považuje aj:
7. preukázané porušenie právnych predpisov SR a ES pri plnení predmetu zmluvy súvisiacich s činnosťou Zmluvných strán;
8. neplnenie zmluvy z dôvodov na strane Predávajúceho, pričom toto neplnenie zmluvy nie je z dôvodov na strane Kupujúceho;
9. vyhlásenie konkurzu alebo reštrukturalizácie na majetok Predávajúceho alebo Kupujúceho, resp. zastavenie konkurzného konania pre nedostatok majetku, alebo vstup Predávajúceho do likvidácie;
10. opakované dodanie predmetu zmluvy alebo jeho časti s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) alebo s právnymi vadami,
11. omeškanie Predávajúceho s dodaním predmetu zmluvy oproti dohodnutému termínu dodania o viac ako 15 kalendárnych dní bez uvedenia dôvodu, ktorý by omeškanie ospravedlňoval (vyššia moc),
12. ak kúpna cena bude fakturovaná v rozpore s podmienkami dohodnutými v tejto zmluve,
13. Predávajúci dodá Kupujúcemu predmet plnenia takých parametrov, ktoré sú v rozpore s touto zmluvou,
14. Kupujúci je v omeškaní so zaplatením faktúry  viac ako 60 kalendárnych dní.
15. Porušenie povinnosti Predávajúceho podľa článku VIII., bod 5 tejto zmluvy.
16. Nesplnenie záväzku predávajúceho odstrániť reklamovanú závadu predmetu zmluvy po dobu dlhšiu ako 15 kalendárnych dní po určenom termíne jej odstránenia.

X.

Doba trvania a zánik zmluvy

1. Zmluvné strany sa dohodli, že zmluvu je možné ukončiť:

a) na základe vzájomnej dohody zmluvných strán,

1. okamžitým odstúpením od zmluvy v prípade podstatného porušenia zmluvy
2. okamžitým odstúpením od zmluvy zo strany Kupujúceho aknastali okolnosti podľa §19 ZVO.
3. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
4. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
5. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, opatrenia v súvislosti s pandemickou situáciou, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

XI.

Spoločné a záverečné ustanovenia

1. Neoddeliteľnými prílohami tejto zmluvy sú:

Príloha č. 1 - Technická a cenová špecifikácia predmetu zmluvy

Príloha č. 2 - Zoznam a kontaktné údaje servisných technikov

Príloha č. 3 – Zoznam subdodávateľov (ak uplatniteľné)

1. Zmluva nadobúda účinnosť po jej podpise obidvoma zmluvnými stranami.
2. Zmeny a doplnenia tejto zmluvy je možné realizovať v súlade s §18 ZVO. Zmluvu je možné meniť alebo dopĺňať len formou písomných dodatkov, obojstranne odsúhlasených oboma Zmluvnými stranami.
3. Ak táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov povinnému zverejneniu, predávajúci berie na vedomie povinnosť Kupujúceho na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane príloh v plnom rozsahu.
4. Zmluva je vyhotovená a podpísaná v troch rovnopisoch, z ktorých po podpísaní obdrží Kupujúci dve a Predávajúci jedno vyhotovenie.
5. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory a nedorozumenia, ktoré vzniknú zo zmluvy sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.
6. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
7. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
8. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.
9. Práva a povinnosti z tejto zmluvy prechádzajú aj na právnych nástupcov zmluvných strán.

za Predávajúceho za Kupujúceho

v.................... dňa ..................... v.................. dňa ......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

xxxxxxxxxxxxxxxx Peter Kaňuk, Stanislav Petrula

xxxxxxxxxxxxxx LUNYS, s.r.o.

**Príloha č.2 – Zoznam a kontaktné údaje servisných technikov**

|  |  |  |
| --- | --- | --- |
| **Meno a priezvisko** | **Tel. kontakt** | **Email** |
|  |  |  |
|  |  |  |
|  |  |  |

**Príloha č.3 – Zoznam subdodávateľov**

|  |  |  |
| --- | --- | --- |
| **Názov** | **Predmet subdodávky** | **Kontakt (email, tel.)** |
|  |  |  |
|  |  |  |
|  |  |  |

za Predávajúceho za Kupujúceho

v.................... dňa ..................... v.................. dňa ......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

xxxxxxxxxxxxxxxx Peter Kaňuk, Stanislav Petrula

xxxxxxxxxxxxxx LUNYS, s.r.o.